
OPĆINE NIJEMCI, Trg kralja Tomislava 6, 32245 Nijemci, OIB:09985036533, koju zastupa općinski načelnik Vjekoslav Belajević, ing. prometa (u daljnjem tekstu: Prijavitelj)

i

HRVATSKOG TELEKOMA d.d., Radnička cesta 21, 10000 Zagreb, OIB: 81793146560, kojeg zastupa __________________________ (u daljnjem tekstu: Nositelj prava građenja)
(U daljnjem tekstu: sporazumne strane)
Sklopili su sljedeći

SPORAZUM ZA PRIJAVU I PROVEDBU PROJEKTA REKONSTRUKCIJE I DOGRADNJE DRUŠTVENE ZGRADE – KULTURNOG CENTRA I UREĐENJE OKOLIŠA
Članak 1.
Sporazumne strane strane suglasno utvrđuju da je Hrvatski Telekom d.d. nositelj prava građenja upisanog u zemljišnim knjigama na dijelu katastarske čestice k.č.br. 448 k.o. Đeletovci, koje se odnosi na građevinu za smještaj telekomunikacijske opreme (RSS) površine 26 m².
Članak 2.
Prijavitelj provodi postupak prijave projekta „Rekonstrukcija i dogradnja društvene zgrade – kulturnog centra i uređenje okoliša“ na javni poziv „ITU – Revitalizacija Urbanog područja Vinkovci kroz potporu u kulturi, društvenom životu i sportu“  za dodjelu bespovratnih sredstava te će, u slučaju odobrenja financiranja, provesti projekt na predmetnoj katastarskoj čestici.
Članak 3.
Nositelj prava građenja potvrđuje da je upoznat s planiranim projektom te daje svoju izričitu suglasnost Prijavitelju za prijavu, provedbu i korištenje rezultata projekta na katastarskoj čestici iz članka 1. ovog Sporazuma.
Članak 4.
Nositelj prava građenja potvrđuje da uknjiženo pravo građenja u njegovu korist neće predstavljati zapreku prijavi, provedbi niti razdoblju trajnosti projekta, pod uvjetom da se tijekom izvođenja radova ne zadire u građevinu za smještaj telekomunikacijske opreme niti ugrozi njezina funkcionalnost, sigurnost ili pristup potreban za redovno održavanje.
Članak 5.
Prijavitelj se obvezuje da će tijekom pripreme i izvođenja radova poštovati postojeću telekomunikacijsku infrastrukturu te će, ukoliko radovi budu obuhvaćali područje u neposrednoj blizini građevine ili instalacija Hrvatskog Telekoma d.d., iste prethodno uskladiti s Nositeljem prava građenja sukladno važećim propisima i tehničkim uvjetima.
Članak 6.
Ovim Sporazumom ne mijenja se niti ograničava pravo građenja Hrvatskog Telekoma d.d. niti druga stvarna ili obvezna prava ugovornih strana. Sporazum se sklapa isključivo radi prijave, provedbe i održivosti projekta.
Članak 7.
Sporazum stupa na snagu danom potpisa obiju ugovornih strana te vrijedi za vrijeme provedbe projekta i tijekom razdoblja njegove obvezne trajnosti.
Članak 8.
Ovaj Sporazum sastavljen je u četiri (4) istovjetna primjerka, od kojih svaka ugovorna strana zadržava po dva (2) primjerka.

__________________________
Vjekoslav Belajević, ing. prometa
Općinski načelnik
	

__________________________
Ovlaštena osoba



